Holmedal kirke (Askvoll)

Holmedal kirke (Holmedal kyrkje) er en langkirke fra 1869 i Askvoll kommune i Vestland fylke. Byggverket er i tre, har 400 plasser og er i stavkirkestil.

Kirken hører til Askvoll sogn i Sunnfjord prosti. Frem til grenseendring mellom Askvoll og Fjaler kommuner i 1990 hørte den til Fjaler, og fram til utfasingen av prestegjeld i 2004 tilhørte kirken Askvoll prestegjeld.

Altertavlen i kirken er fra ca. 1620 og er prydet bibelmotiv og bibelsitat. Den ble flyttet over fra den forrige kirken som stod der fra ca. 1600.

Kirken som nå står i Holmedal er den tredje kirken som står der. Det har trolig stått en stavkirke der fra 1200-tallet, denne er omtalt for første gang i 1305. Den eldste kirkeklokken i dagens kirke kommer trolig fra denne kirken. Rundt 1600 ble det bygget en ny kirke med et kirkeskip på 16 x 10 meter og med kor på 6 x 7 meter. Denne kirken skal ha vært rosemalt innvendig, men den var skrøpelig bygget og måtte flere ganger rettes opp etter storm. Den ble revet da den nye kirken ble bygget.

Litteratur

Eksterne lenker 
 Holmedal kyrkje hos Fylkesarkivet i Sogn og Fjordane
 «Christie-kyrkja i Holmedal», i NRKs fylkesleksikon
 
 

Kirker i Askvoll
Kulturminner i Askvoll
Kirker i Sunnfjord prosti
Religiøse byggverk fra 1869
1869 i Norge
Christian Christie
Stavkirkestil